
4/2021. (I. 14.) Bácsalmás v. öh. – POLGÁRMESTERI HATÁROZAT

Pályázati kiírás közművelődési intézményvezetői megbízásra

Bácsalmás Város Önkormányzata Képviselő-testületének nevében eljáró Bácsalmás Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján – figyelemmel a veszélyhelyzet kihirdetéséről szóló 478/2020. (XI. 3.) Korm. rendeletben foglaltakra – az alábbi határozatot hozom:

Bácsalmás Város Önkormányzatának fenntartásában működő Vörösmarty Mihály Városi Könyvtár és Művelődési Központ vezetői álláshelyére készített pályázati felhívást az előterjesztés szerint fogadom el.

Határidő: azonnal
Felelős: Németh Balázs polgármester

Operatív felelős: Prikidánovics Antal szociális és hatósági osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Prikidánovics Antal szociális és hatósági osztályvezető
4. Vörösmarty Mihály Városi Könyvtár és Művelődési Központ

Bácsalmás, 2021. január 14.



	Németh Balázs
	polgármester


Melléklet a 4/2021. (I. 14.) Bácsalmás v. öh. – polgármesteri határozathoz

Bácsalmás Város Önkormányzatának Képviselő-testülete 
pályázatot ír ki a
Vörösmarty Mihály  Városi  Könyvtár és Művelődési Központ
vezetői munkakör ellátására

A közművelődési intézményvezetői megbízás feltételeit a következő jogszabályok határozzák meg:
	-  a Munka Törvénykönyvéről szóló 2012. évi I. tv.
	- a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális rendeletek módosításáról szóló 39/2020. (X. 30.) EMMI rendelet
            - a muzeális intézményekről, a nyilvános könyvtári ellátásról és a közművelődésről szóló 1997. évi CXL tv.

1.	 Munkahely megnevezése, címe: 
	Vörösmarty Mihály Városi Könyvtár és Művelődési Központ
	6430 Bácsalmás, Szent János u. 9.

2.	Munkakör megnevezése: 
intézményvezető

3.	A munkakörhöz tartozó illetve a vezetői megbízással járó lényeges feladatok :
Az intézmény teljes felelősségű egyszemélyes vezetője, aki a vezetői teendőket az érvényes jogszabályi előírások szerint köteles ellátni a közművelődési intézményben, a pályázatban kidolgozott vezetői program és a fenntartó által jóváhagyott munkaterv szerint. 

4.	Iskolai végzettség: 
39/2020. (X. 30.) EMMI rendelet 1. melléklet 4. vagy 9. sor

5.	Szakmai gyakorlati idő: 
39/2020. (X. 30.) EMMI rendelet 1. melléklet 4. vagy 9. sor szerint legalább 5 év

6.	Vezetői megbízás feltétele: 
39/2020. (X. 30.) EMMI rendelet 4. §, vagy a képzés elvégzéséről szóló szándéknyilatkozat

7.	Megbízás kezdő napja és megszűnésének időpontja: 
2021. március 1. - 2026. február 28.  

8.	Javadalmazása: 
380.000 Ft/hó

9.	Pályázatnak tartalmaznia kell:
- a pályázó szakmai önéletrajzát,
- részletes szakmai és vezetési programját,
- a pályázati felhívásban megfogalmazott feltételek teljesítésének hitelt érdemlő igazolását, 
- nyilatkozatot arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
- 3 hónapnál nem régebbi erkölcsi bizonyítvány, képesítését igazoló dokumentumok másolata, szakmai gyakorlat igazolása.

10.	Pályázat benyújtásának módja, helye: 
[bookmark: _GoBack]- Postai úton: a pályázat Bácsalmás Város Önkormányzata címére történő megküldésével (6430 Bácsalmás, Gr. Teleki u. 4-8.) Kérjük a borítékon feltüntetni „Vezetői pályázat”.
-      Személyesen: polgármester 6430. Bácsalmás, Gr. Teleki u. 4-8.

11.	A pályázat benyújtásának határideje:
- a megjelenést követő 30 nap

12.	Pályázat elbírálásának határideje:
· 2021. február 26.

Bácsalmás, 2021. január 14.
Németh Balázs
polgármester

